  Наталья Тетерина 1-тӥ коньывуонэ Удмуртиысь печатья но калыке ивортодэт вӧлмытонъя агентство иворъёсты вӧлмытӥсь йӧскалык ёзэсъёсысь редакторъёсын но журналистъёсын пумиськон ортчытӥз. Котырес ӝӧк сьӧрын журналистъёслэн юанъёссылы валэктон сётыны агентстволэн кивалтӥсез Алексей Воронцов, Удмуртиысь журналистъёслэн огазеяськонзылэн кивалтӥсез Елена Капитоненко но Кун Думаысь депутат Алексей Загребин люкаськизы. Пумиськонын удмурт но бигер кылъёсын изданиосты поттон ужпумъёсты ӝутӥзы. Ӧнерчиос но кивалтӥсьёс огкылэ вуизы – трос йӧслыко элькунын иворъёсты вӧлмытӥсь ёзэсъёслэсь данзэс будэтон вылысь анай кылын потӥсь газетъёслы но журналъёслы кулэяськонэз будэтоно.  Тырмыт-а ми тыршиськом, газет мед кулэ луоз шуыса? Кулэ учкыны, кин милям лыдӟисьёсмы. Малпасько, татын туж бадӟым луонлыкъёс лыдӟисьёсын ужан удысын. Нош кинъёс соос? Мон, быдэс улонме дышетон удысын ужам адями, малпасько, со нырысь ик дышетонъя ужъюртъёс. Пайдаё-а ми ужаськом школаосын? Нош али пиналъёс печатлам текстэн нылпи садын ик тодматско ни. Малпасько, асьме нылпи садъёсын туж юн ужано Алексей Загребин, Кун Думаысь депутатСо сяна, пумиськонын Печатья но калыке ивортодэт вӧлмытонъя агентстволэн юртъёсаз оптимизаци ортчытон сярысь вераськизы. Удысэтлэн кивалтӥсез люкаськемъёсты печатья огъя элькун центрлэн ӵектосэныз тодматӥз. Проект быдэсмиз ке, элькунысь журналистъёсты дышетонъя но азинтонъя площадкаос, пресс-центр, конференц-зал, элькун иворъёсъя музей но мукет вӧлметъёс кылдозы.  Тегъёс: Ижкар Удмуртия Мерлык Печатьянокалыкеивортодэтвлмытонъяагентство АлексейЗагребин  